Accident ca pe autostrată în Formula 1. Patru piloți au abandonat.
Marele Premiu al Toscanei a fost întrerupt din cauza accidentelor în două rânduri. În turul al șaptelea, patru piloți au abandonat după un accident cum rar vezi. Lewis Hamilton s-a impus până la urmă, pentru a 90-a oară în carieră.
A fost haos în Formula 1. Nouă piloți au abandonat la Marele Premiu al Toscanei.Totul a început în primul tur când Gasly și Verstappen au ieșit din cursă. A venit apoi turul al 7-lea cu un accident teribil. Patru piloți au fost implicați și au fost nevoiți să abandoneze.Pe final de cursă, Esteban Ocon a intrat în parapet.A fost pentru prima dată din 2016 când o cursă a fost oprită de două ori pentru curățarea pistei. Cel care a profitat a fost Lewis Hamilton, ajuns la a 90-a victorie.Vedeta a fost Alexander Albon. Puștiul cu origini thailandeze a obținut primul podium din carieră.Alexander Albon, pilot: Evident, totul a fost haotic cu steagurile roșii. Sincer, sunt fericit să obțin podiumul. Pentru echipa care m-a sprijinit din prima zi. Este ceva ce mi-am dorit mereu și dintr-un motiv sau altul nu reușeam.